google/wiki40b huggingface dataset:
Sekolah Kebangsaan Sungai Betul

Sejarah

Sekolah Kebangsaan Sungai Betul telah dibuka pada bulan Januari tahun 1964 sebagai cawangan kepada SK Rungkup. Seorang guru merangkap Guru Kanan iaitu Encik Shahaluddin Mandak telah ditugaskan berkhidmat di sekolah ini. Bilangan murid ketika itu ialah seramai 61 orang. Guru Besar pertama SK Sungai Betul adalah Abdul Shukor Mardi yang mula berkhidmat pada 2 Januari 1985.
Pada asalnya bangunan sekolah ini hanya mempunyai 1 blok sahaja yang merangkumi 4 bilik darjah,1 bilik serbaguna dan 2 stor yang sehingga kini masih lagi digunakan. Pada 9 Februari 1984 sekolah ini telah ditenggelami air yang ketika itu mempunyai murid seramai 127 orang iaitu jumlah murid yang teramai dalam rekod sekolah ini sejak ditubuhkan sehinggalah kini.
Perasmian Penubuhan PIBG kali pertama sekolah ini telah dilakukan oleh En. Abdul Wahab Harun,Pegawai Pelajaran Daerah Hilir Perak pada 3 Julai 1986 dengan En. Yahya Abd Rahman A.M.N menjadi YDP PIBG pertama SK Sungai Betul.Perasmian Temasya Sukan Mini kali pertama sekolah ini telah dilakukan oleh Tn. Hj. Mohd Sabri Hj Ngah Habsah,Pegawai Pelajaran Daerah Hilir Perak pada 30 Oktober 1986.
Pada awal tahun 2000, Jabatan Pelajaran Perak telah membina bangunan batu 2 tingkat dan 1 blok bangunan satu tingkat dan ini merupakan bangunan tambahan kepada bangunan yang sudah sedia ada. Projek ini merupakan projek mega di sekolah ini dan merupakan pembaharuan dalam menyediakan kelengkapan fizikal seperti pejabat, bilik guru, makmal sains, perpustakaan, bilik komputer, bilik muzik yang selesa dan bilik pemulihan yang berhawa dingin.
Proksi songsang

Dalam rangkaian komputer, proksi songsang (bahasa Inggeris: reverse proxy) ialah sejenis pelayan proksi yang mendapatkan sumber-sumber untuk pelanggan daripada satu atau lebih pelayan. Sumber-sumber tersebut kemudiannya diberikan kepada pelanggan seakan-akan ia berasal daripada pelayan tersebut. Berbeza dengan proksi maju yang bertindak sebagai pengantara bagi pelanggannya (yang biasanya dekat) dan memulangkan sumber yang ada di Internet, proksi songsang bertindak sebagai pengantara bagi pelayan-pelayannya (yang biasanya dekat) dan hanya akan memulangkan sumber-sumber daripada pelayan-pelayan terbabit.
Jaranan

Jaranan adalah lagu kedaerahan dari Jawa Tengah, Indonesia dan dinyanyikan dalam bahasa Jawa.

Lirik

Jaranan, jaranan jarané jaran Tèji

Sing numpak Mas Ngabèhi, sing ngiring para abdi

Jrèk jrèk nong, jrèk jrèk gung jrèk è jrèk turut lurung

Gedebuk krincing gedebuk krincing thok thok gedebuk jedhèr

Gedebuk krincing gedebuk krincing thok thok gedebuk jedhèr.
Karya : Ki Hadi Sukatno (almarhum)
Burung Merbah Jambul Hitam

Ciri-ciri

Burung Merbah Jambul Hitam ialah haiwan yang tergolong dalam golongan benda hidup, alam : haiwan, filum : kordata, sub-filum : bertulang belakang (vertebrata), kelas : burung. Burung Merbah Jambul Hitam ialah haiwan berdarah panas, mempunyai sayap dan badan yang dilitupi bulu pelepah. Paruh Burung Merbah Jambul Hitam tidak bergigi. Burung Merbah Jambul mempunyai keunikan di mana memiliki bulu pipi berwarna merah terang dan beberapa helai bulu pelepah diatas kepala yang menyerupai jambul. Mempunyai suara yang merdu dan memiliki kelincahan sehingga ramai penggemar Burung memilih Burung Merbah Jambul sebagai haiwan belaan.

Pembiakan

Burung Merbah Jambul Hitam membiak dengan bertelur. Telur Burung Merbah Jambul Hitam bercangkerang keras.
Bulontio Timur

Poskod

Poskod yang digunakan di Bulontio Timur adalah 96254. Terdapat 10 buah desa di dalam daerah kecamatan Sumalata.
Rosecomb

Sejarah

Rosecomb adalah sejenis baka ayam bantam yang tua. Ia dipercayai berasal dari Great Britain. Sejarah baka ini bermula pada tahun 1483 berdasarkan sebuah dokumen yang menyatakan seorang yang bernama John Buckton, pemilik Angel Inn di Grantham telah membela Rosecomb hitam yang diwarisi dari bapa beliau. Dokumen ini mengesahkan Rosecomb telah wujud sebelum tahun 1483. Ayam ini dinyatakan memiliki balung yang menonjol dan sepasang cuping berbentuk bulat dan berwarna putih. Dua ciri penting bagi Rosecomb. Dokumen ini juga menyebut Raja Richard ke-3, yang menyewa bilik di Inn ini telah membeli beberapa ekor Rosecomb dan menjadikan ia popular di English.
Heavy Metal (filem)

Pelakon

Filem ini turut disertai oleh beberapa orang pelakon terkenal, antaranya adalah Richard Romanus, John Candy, Joe Flaherty

Ringkasan

Satu bebola bercahaya menakutkan seorang gadis muda dengan kumpulan cerita fantasi gelap, erotisme dan seram.
Kampung Perupuk, Jertih

Poskod

Poskod yang digunakan di Kampung Perupuk, Jerteh, Terengganu ialah 22020.
Hutan Simpan Gunung Inas

Hutan Simpanan Gunung Inas yang terletak berhampiran dengan Gunung Inas, Sungai Sedim, Kulim ini merupakan salah satu tumpuan para pelancong di Kedah.
Rawa Rengas

Poskod

Poskod yang digunakan di Rawa Rengas adalah 15215. Terdapat 10 buah desa di dalam daerah kecamatan Kosambi.
Talayuelas

Talayuelas merupakan sebuah kawasan perbandaran yang terletak di Sepanyol dalam wilayah Cuenca, di komuniti autonomi Castile-La Mancha.
Kampung Becah

Poskod

Poskod yang digunakan di Kampung Becah, Pendang, Kedah adalah 06700.
Kampung Beladau Kolam

Poskod

Poskod yang digunakan di Kampung Beladau Kolam, Kuala Terengganu, Terengganu adalah 21200.
Bola keranjang

Permulaan

Permainan bola keranjang bermula sejak tahun 1892. Permainan ini dicipta oleh Dr. James Naismith yang merupakan seorang jurulatih di sekolah latihan Pertubuhan Belia Pemuda Kristian dan guru Pendidikan Jasmani dan Kesihatan di Kolej Springfield (dahulu dikenali sebagai sekolah untuk pekerja Kristian). Mss. Luther H. Gulick, ketua bidang sukan sekolah tersebut telah memberi Naismith tugas untuk mencipta satu permainan berpasukan yang boleh dimainkan semasa musim sejuk. Oleh itu, permainan ini harus dimainkan dalam gelanggang sesebuah bangunan.
Untuk permainan baru ini, James Naismith menggunakan bola yang digunakan untuk permainan bola sepak. Ini disebabkan oleh saiz bola tersebut yang cukup besar dan mudah untuk ditangkap. Naismith meminta pegawai penyelenggara bangunan sekolah tersebut untuk menyediakan dua kotak besar sebagai gol. Namun begitu, pegawai tersebut tidak mempunyai dua buah kotak seperti yang diminta oleh Naismith. Oleh itu, Naismith telah menggunakan dua buah bakul untuk permaianan ini. Kedua-dua bakul tersebut dipasang pada balkoni gimnasium kira-kira 10 kaki dari aras tanah. Permainan bola keranjang pertama yang tercatat berlangsung antara pelajar-pelajar Naismith dalam kelas beliau pada Disember 1891. Naismith telah menamakan permaianan ciptaannya, basketball (Bahasa Melayu:Bola Keranjang).
Markah diberikan kepada pemain pasukan yang menjaringkan bola di petak lawan. Pasukan yang memperolehi markah tertinggi akan menjuarai permainan tersebut.
Selepas permainan eksperimen pertama, Naismith telah menyediakan draf peraturan pertama untuk permainan bola keranjang yang mengandungi 13 fasal. Peraturan-peraturan ini diterbitkan dalam surat khabar sekolah, The Triangle pada 15 Januari 1892. Permainan ini mendapat sambutan ramai melalui penerbitan ini. Tidak lama kemudian, bola keranjang mula dimainkan oleh pasukan Pertubuhan Belia Pemuda Kristian, sekolah menengah, kolej, universiti, dan pasukan professional dari Amerika Syarikat dan Kanada.
Permainan rasmi yang pertama pula berlangsung di gimnasium Pertubuhan Belia Pemuda Kristian pada tarikh 20 Januari 1892. Hanya ada 9 orang pemain sahaja yang dibabitkan dalam permainan ini dalam gelanggang bola keranjang yang hanya separuh saiz gelanggang National Basketball Association pada hari ini.

Perubahan dalam permainan

Selepas James Naismith mencipta bola keranjang, terdapat beberapa perubahan yang telah dilakukan dalam permainan tersebut. Pada tahun 1893, gegelang besi yang dipasangkan beg jaring digunakan untuk mengantikan bakul. Korda diletakkan bersama jaring supaya bola dapat jatuh ke tanah.
Taman Sri Tebrau

Poskod

Poskod yang digunakan di Taman Sri Tebrau, Johor Bahru, Johor adalah 80050.
Hontoria de Valdearados

Hontoria de Valdearados merupakan sebuah kawasan perbandaran di Sepanyol di Burgos, di komuniti autonomi Castile dan León.
Bendera Jerman Timur

Sejak penubuhan negara Jerman Timur dari tahun 1949 hingga 1959, bendera yang digunakan oleh Jerman Timur adalah sama dengan bendera Jerman Barat dan juga bendera Jerman masa kini. Lambang negara Jerman Timur yang dicipta pada tahun 1955 hanya dimasukkan ke bendera Jerman Timur pada 1959 untuk membezakannya dari bendera Jerman Barat. Lambang ini mengandungi tukul yang melambangkan para pekerja, kompas untuk para cendekiawan dan bijiran gandum untuk para petani.
Pengibaran bendera ini di Jerman Barat dan Berlin Barat adalah suatu kesalahan di sisi undang-undang dan sesuatu yang tidak dibenarkan oleh perlembagaan negara tersebut. Namun, undang-undang ini tidak lagi berkuasa sejak 1969.
Bendera Jerman yang terkini dikembalikan sebagai bendera kebangsaan Jerman Timur dari bulan Jun 1990 sementara menunggu penyatuan rasmi negara Jerman Barat dan Timur pada bulan Oktober pada tahun yang sama.
Zainab binti Jahsyi

Kehidupan Awal

Bapa Zaynab ialah Jahsy ibn Riyab, seorang penghijrah dari kaum Asad ibn Khuzayma yang menetap di Makkah di bawah perlindungan Bani Umaiyah. Ibu Zainab pula ialah Umamah binti Abdul Mutalib, ahli Bani Hashim dari kaum Quraisy dan saudara perempuan kandung kepada bapa Nabi Muhammad . Maka, Zainab dan lima beradiknya ialah sepupun Nabi Muhammad .
Nama suaminya dari perkahwinan pertama tidak diketahui, tetapi dia meninggal pada tahun 622. Pada masa itu, Zainab yang telah memeluk Islam, adalah salah seorang yang menemani saudaranya Abdullah berhijrah ke Madinah.

Perkahwinan dengan Nabi Muhammad s.a.w.

Nabi Muhammad  menjangkakan akan ada kritikan jika baginda menikahi Zainab. Adat sebelum Islam menegah sebarang hubungan perkahwinan antara lelaki dengan bekas isteri kepada anak angkat seperti juga tidak dibenarkan untuk mengahwini bekas menantu sendiri. Masyarakat Arab akan memandang hubungan ini sebagai salahl kerana mereka menganggap anak angkat adalah anak sebenar, dan untuk mengahwini isteri kepada anak angkat - walaupun telah diceraikan - dianggap sumbang mahram. Maka, baginda menyembunyikan hasrat yang baginda ingin menikahi Zainab. Dan hal ini dikisahkan di dalam al-Qur'an 33:37:
Dan (ingatlah wahai Muhammad) ketika engkau berkata kepada orang yang telah dikurniakan oleh Allah (dengan nikmat Islam) dan yang engkau juga telah berbuat baik kepadanya: "Jangan ceraikan isterimu itu dan bertaqwalah kepada Allah", sambil engkau menyembunyikan dalam hatimu perkara yang Allah akan menyatakannya; dan engkau pula takut kepada (cacian manusia padahal Allah jualah yang berhak engkau takuti (melanggar perintahNya). Kemudian setelah Zaid selesai habis kemahuannya terhadap isterinya (dengan menceraikannya), Kami kahwinkan engkau dengannya supaya tidak ada keberatan atas orang-orang yang beriman untuk berkahwin dengan isteri-isteri anak-anak angkat mereka, apabila anak-anak angkat itu telah selesai habis kemahuannya terhadap isterinya (lalu menceraikannya). Dan sememangnya perkara yang dikehendaki Allah itu tetap berlaku.
—Surat Al-'Aĥzāb, ayat ke-37
Selepas turunnya ayat ini, Nabi Muhammad  terus bertindak untuk memecahkan norma kebiasaan dan adat orang Arab. Baginda menikahi Zainab sebaik selepas iddahnyua tamat iaitu pada 27 Mac 627. Kemudian, status keluarga angkat tidak lagi sama bawah fahaman Islam seperti sebelumnya. Zaid pula mengubah namanya yang pernah diubah iaitu "Zaid bin Muhammad" kembali kepada Zain bin Harithah.

Kewafatan

Zainab wafat semasa pemerintahan Khalifah Umar bin Khattab pada musim panas tahun 641, yang menjadikan beliau isteri baginda  yang pertama wafat selepas kewafatan baginda. Beliau wafat pada usia 53 tahun.
Megumi Takase

Pasukan kebangsaan

Megumi Takase bermain 61 perlawanan dan menjaringkan 9 gol untuk pasukan bola sepak kebangsaan wanita Jepun.
Al-Nasheed Al-Watani

Tulisan Melayu

Kuwait, negara saya, mungkin anda akan aman dan mulia!

Semoga anda sentiasa menikmati nasib baik!

Anda adalah tempat lahir nenek moyang saya,

Siapa yang meletakkan memorinya.
Dengan simetri yang kekal, menunjukkan kekekalan,

Orang-orang Arab ialah Syurga,

Kuwait, negara saya,

Semoga anda selamat dan mulia!

Semoga anda sentiasa menikmati nasib baik.
Terpujilah Negara saya sebuah tanah air untuk harmoni,

dielakkan oleh penjaga benar memberikan tanah mereka tepat,

Bangunan sejarah yang tinggi, Kuwait,

Negara saya, kami bagi anda untuk negara saya,
Dipimpin oleh iman dan kesetiaan,

Dengan yang amir sama,

Lawan Pedang kita semua cukup, dengan cinta hangat dan kebenaran,

Kuwait, negara saya,
Semoga anda selamat dan mulia.

Semoga anda sentiasa menikmati nasib baik!
Daerah Jeghatoo

Jeghatoo merupakan sebuah wilayah di Wilayah , Afghanistan.
Cikadu, Sindangkerta

Poskod

Poskod yang digunakan di Cikadu adalah 40563. Terdapat buah desa di dalam daerah kecamatan Sindangkerta.
Peso Mexico

Peso merupakan matawang negara Mexico. Ia boleh dibahagikan kepada 100 centavos.

Simbol yang digunakan untuk peso ialah "$", manakala centavos adalah dalam bentuk "¢". Kini, kod ISO 4217nya ialah MXN (sebelum 1993 kod "MXP" telah digunakan). Di samping Mexico, peso juga digunakan di beberapa negara bekas jajahan Sepanyol yang lain.

Sejarah

Pada asalnya, peso datangnya dari dolar perak Sepanyol, yang dikenali dalam bahasa Inggeris sebagai "pieces of eight" yang dipopularkan dalam kisah-kisah lanun dahulu kala.
Peso bermaksud berat, merujuk kepada sifat utama duit syiling tersebut yang mempunyai berat yang tertentu. Lombong bijih perak di Mexico telah membekalkan sumber perak yang mencukupi untuk pembuatan duit peso ini. Selain itu, satu sifat yang penting adalah peso ini mempunyai tepian yang boleh menunjukkan sama ada duit ini telah diubahsuai atau tidak. Mengubahsuaikan wang peso merupakan amalan biasa kerana dengan mencairkan tepian duit emas atau perak ini, seseorang itu boleh mendapat logam bermutu tinggi. Oleh sebab peso merupakan duit perak tulin dengan berat yang tertentu, agak sukar untuk membuat wang palsu dan ia merupakan matawang yang popular hinggalah kehari ini.

Sistem matawang sekarang

Pada tanggal 1 Januari 1993, Mexico telah menggunapakai matawang baru yang dipanggil nuevo peso ("peso baru", atau MXN). Peso baru ini adalah bersamaan dengan 1000 peso lama MXP yang tidak digunakan lagi. Perubahan ini adalah disebabkan pergolakan matawang yang teruk dan penguncupan nilai matawang yang telah berlaku pada suku akhir abad yang lalu.
Tiga tahun selepas itu, terma nuevo telah ditarik balik dan duit syiling serta wang kertasnya – masih sama dengan isu pada tahun 1993, kecuali ketiadaan perkataan "nuevo" – telah diedarkan. Kod ISO 4217, bagaimanapun, dikekalkan sebagai MXN.

Duit syiling

Duit syiling yang kini dalam edaran di Mexico bernilai muka 10¢, 20¢, 50¢, $1, $2, $5, $10, dan $20. Duit bernilai $50 memang wujud, tetapi ia tidak diisukan sejak 1996 kerana ia tidak digemari oleh orangramai. Semua duit syiling menampilkan imej berunsurkan kalendar Aztek.

Matawang Kertas

Matawang kertas adalah diisukan dalam denominasi $20, $50, $100, $200, $500, dan sejak November 2004, nota $1000 yang baru. Wang kertas Mexico memaparkan tokoh-tokoh Mexico yang lampau.
Lebar jalur

Lebar jalur (bahasa Inggeris: bandwidth) merujuk kepada kelajuan sesuatu rangkaian komputer. Lebar jalur disukat dalam unit bit per second atau bit sesaat. Contohnya rangkaian Gigabit Ethernet dapat menyokong kelajuan maksimum atau lebar jalur sehingga 1000 Mbps atau 1 Gbps berbanding teknologi Fast Ethernet hanya menyokong lebar jalur 100 Mbps.
Sisik

Sisik ialah lapisan luar nipis yang berkeping-keping yang terdapat pada haiwan yang tertentu, biasanya untuk fungsi perlindungan.
Kebanyakan ikan dan reptilia mempunyai sisik. Sesetengah artropod seperti kupu-kupu dan rama-rama juga mempunyai sisik.
Otot rangka

Otot rangka merupakan sejenis otot berstria yang menghubungkan antara satu tulang ke tulang yang lain. Otot rangka digunakan untuk pergerakan dan postur badan, dengan mengenakan daya kepada tulang dan sendi melalui pengecutan. Otot rangka mengecut secara terkawal melalui stimulasi saraf.
Sel otot rangka mempunyai bentuk silinder panjang dan nukleus berbilang. Nukleus otot ini terdapat di bawah membran plasma yang mengosongkan bahagian tengah gentian otot untuk miofibril. Aturan unik ini membenarkan pergerakan yang lebih berkesan. Otot ini biasanya mempunyai salah satu hujungnya terlekat kepada tulang pegun seperti skapula, dan hujung satu lagi melintasi sendi dan melekat kepada tulang yang lain seperti humerus).

Bagaimana otot rangka berfungsi

Kekuatan otot rangka selari dengan kawasan keratan lintangnya. Kekuatan badan pula bergantung kepada prinsip biomekanik (jarak di antara selitan otot dan sendi, saiz otot, dan sebagainya). Otot biasanya diatur berlawanan agar apabila satu kumpulan otot mengucup, satu kumpulan otot lagi mengendur.
Sel otot rangka dirangsangkan oleh asetilkolina yang di bebaskan di persimpangan neuromaskular oleh neuron motor. Apabila sel dirangsangkan, retikulum sarkoplasmanya akan membebaskan ion kalsium (Ca²⁺). Ini akan saling bertindak dengan miofibril dan, dengan itu, mendorong pengucupan otot (melalui mekanisma gelongsoran filamen. Selain kalsium, proses ini memerlukan adenosina trifosfat (ATP). ATP dihasilkan melalui proses yang memetabolismekan kreatina fosfat dan glikogen yang disimpan dalam sel otot serta glukosa dan asid lemak yang diperolehi daripada darah.
Setiap neuron motor mengawal sekumpulan sel otot yang dikenali sebagai "unit motor". Apabila lebih tenaga diperlukan, dari apa yang dihasilkan oleh satu unit motor, lebih banyak unit dirangsangkan; ini dikenali sebagai "penglibatan unit motor". Jika lebih tenaga diperlukan dari apa yang boleh di dapati dari pengucupan unit semasa, neuron motor akan menghantar rangsangan tambahan; ini menyebabkan proses "penjumlahan pengecutan" yang meningkatkan tahap pengucupan. Jika otot mengucup secara maksima, ia dikatakan telah mencapai tahap "pengucupan tetanik".
Fuentecén

Fuentecén merupakan sebuah kawasan perbandaran di Sepanyol di Burgos, di komuniti autonomi Castile dan León.
Herbelles

Herbelles merupakan sebuah komun di jabatan Pas-de-Calais di utara Perancis.
Menara Berkembar JW Marriott Marquis Dubai

Sejarah

Mengikut perancangan asal projek ini yang dimiliki oleh The Emirates Group, ia hanya bangunan tunggal setinggi 355 m (77 tingkat) yang dirancang siap pada 2008. Walau bagaimanapun, reka bentuk dan lokasi terpaksa diubah kerana pembinaan lanjutan sungai yang dimiliki oleh Business Bay megaproject. Reka bentuk baharu iaitu menara berkembar dilancarkan di Arabian Travel Market di Dubai pada tahun 2006 setinggi 395 m (1,296 kaki). Walau bagaimanapun, bentuk menara telah diubahsuai dan ketinggian dikurangkan kepada 355 m (1,165 kaki). Pada November 2006, pembinaan telah dimulakan. Kedua-dua bangunan telah siap dibina pada tahun 2012, melepasi ketinggian Menara Rose Rayhaan sekali gus merampas gelaran sebagai hotel tertinggi di dunia.
Dengan menara pertama dibuka di hotel ini terdiri daripada kedai-kedai 14 makanan dan minuman, Bar di atas bumbung, pusat perniagaan, dewan persidangan dan bilik mesyuarat, dewan bankuet yang luas, kelab kesihatan dan spa seluas 3700 m2 (40,000 kaki persegi), serta kedai runcit, kolam renang, dan gimnasium.
Menara berkembar ikonik setinggi 76 tingkat ini telah disiapkan pada November 2012, menguasai persekitaran dan menyediakan pengenalan dramatik kepada kawasan Business Bay.
Corak tersebut diilhamkan oleh bentuk buah kurma - simbol warisan dalam budaya bangsa Arab. Menara-menara ini di atas podium 7 tingkat yang tinggi untuk mendapatkan pandangan terbaik daripada Burj Khalifa, Business Bay dan laut.
Danau, Lebong Atas

Poskod

Poskod yang digunakan di Danau adalah 39265. Terdapat 17 buah desa di dalam daerah kecamatan Lebong Atas.
Saint-Victor-de-Réno

Saint-Victor-de-Réno ialah sebuah komun di jabatan Orne di barat-laut Perancis.
Kampung Baru, Jereteh

Poskod

Poskod yang digunakan di Kampung Baru, Jerteh, Terengganu adalah 22000.
Tanda Kuasa Jahat

Tanda Kuasa Jahat merupakan lambang bagi Lord Voldemort dan Death Eaternya dalam siri Harry Potter karangan J.K. Rowling. Ia merujuk kepada kedua-dua tanda yang diletakkan secara sihir di tangan atau yang dijelmakan di udara melalui mantera Morsmordre.

Bentuk

Tanda Kuasa Jahat merupakan bentuk yang seperti tengkorak dengan ular yang menjalar keluar dari mulutnya. Ini mungkin diilhamkan melalui basilisk dari Bilik Rahsia yang apabila dipanggil, ia akan keluar dari mulut patung Salazar Slytherin. Ular juga merupakan lambang bagi rumah Slytherin. Tanda Kuasa Jahat yang berada di tangan adalah berwarna hitam seperti tatu tetapi Tanda Kuasa Jahat yang dijelma di langit lebih berwarna hijau.
Harrison Hagan Schmitt

Harrison Hagan "Jack" Schmitt (lahir di Santa Rita, New Mexico, 3 Julai 1935; umur 83 tahun), adalah seorang angkasawan dan politik Amerika Syarikat yang termasuk dalam Kumpulan angkasawan 4 sejak tarikh 28 Jun 1965. Ia adalah orang ke-12 dan terakhir yang menjejak Bulan. Harrison lahir di Santa Rita, New Mexico dan besar di Silver City yang berdekatan.

Kerjaya

Selain sebagai angkasawan ia juga pernah menjadi senator AS untuk New Mexico dari  Parti Republik. Selain itu ia juga bekerja sebagai geologi.
Air kapur

Air kapur adalah nama umum bagi larutan tepu kalsium hidroksida. Kalsium hidroksida, Ca(OH)₂ tidak begitu larut di dalam air (1.5 g dm⁻³ pada suhu 25 °C.) Air kapur tulen adalah jernih dan tidak berwarna, dengan sedikit bau tanah dan mempunyai rasa pahit akibat kewujudan kalsium hidroksida. 
Air kapur disediakan dengan mengocak lebihan kalsium hidroksida di dalam air suling, dan menurasnya dari lebihan Ca(OH)₂ yang tak terlarut. Apabila lebihan kalsium hidroksida ditambah ke dalam air kapur, apungan zarah kalsium hidroksida akan wujud lalu memberikan rupa keputihan seperti susu lalu diberi istilah milk of lime. Larutan keputihan ini mempunyai pH 12.3.

Harian

Air kapur sering digunakan di dapur sebagai alah satu bahan untuk melembutkan sotong kering selain air abu. 
Air kapur turut digunakan oleh masyarakat Melayu lama dan juga masyarakat India yang sering meletakkannya di atas daun sirih sebelum dikunyah. Amalan ini masih diamalkan oleh sesetengah masyarakat kampung dan boleh dilihat semasa majlis perkahwinan apabila sirih junjung sering disekalikan dengan kapur yang basah.

Seni

Dalam seni catan fresko, air kapur digunakan sebagai pelarut warna untuk dikenakan pada plaster. Ia turut dinamakan cat kapur.

Kegunaan lain

Air kapur turut digunakan secara meluas oleh penjaga marin sebagai pelengkap utama kalsium dan kealkalian bagi akuarium terumbu karang. Ia juga turut digunakan untuk membuat naskah kulit.
Karanganyar, Klari

Poskod

Poskod yang digunakan di Karanganyar adalah 41371. Terdapat buah desa di dalam daerah kecamatan Klari.